पाएं अपने शहर की ताज़ा ख़बरें और फ्री ई-पेपरडाउनलोड करें
लेकसिटी में बुधवार को अब तक का सबसे बड़ा कोरोना विस्फोट हुआ है। बुधवार को उदयपुर में कोरोना वायरस से ग्रसित एक हजार 452 नए संक्रमित मरीज सामने आए हैं। जो कोरोना काल के इतिहास में अब तक के सबसे अधिक हैं। जबकि 19 मरीजों की कोरोना संक्रमण की चपेट में आने से मौत हो गई। जिसके बाद उदयपुर में कुल संक्रमित मरीजों की संख्या बढ़कर 40 हजार 270 पर पहुंच गई है।
5 दिन में 5530 संक्रमित मरीज आए सामने
उदयपुर में कोरोना संक्रमण आउट ऑफ कंट्रोल हो चुका है। मई महीने के शुरुआती 5 दिनों में उदयपुर में कोरोना संक्रमण से ग्रसित 5 हजार 530 संक्रमित नए मरीज आ चुके हैं। जबकि 5 दिनों में ही कोरोना 72 लोगों की जिंदगी छीन चुका है। ऐसे में अब जिला प्रशासन द्वारा रेड अलर्ट जन अनुशासन पखवाड़े के सख्ती बढ़ाने की तैयारी कर रहा है। जिसके तहत उदयपुर में जिसके तहत लापरवाह लोगों को क्वारंटाइन करने के साथ ही जुर्माना वसूला जाएगा।
1387 संक्रमित स्वस्थ होकर लौटे घर
उदयपुर में लगातार बढ़ रहे कोरोना संक्रमित मरीजों के साथ अब रिकवरी रेट में भी दिनों-दिन सुधार हो रहा है। बुधवार को उदयपुर में कोरोना वायरस से ग्रसित 1387 संक्रमित मरीज स्वस्थ होकर अपने घर लौट गए। जिसके बाद उदयपुर में कुल रिकवर हुए मरीजों की संख्या बढ़कर 29 हजार 339 के आंकड़े पर पहुंच गई है। जबकि एक्टिव केस की संख्या 10 हजार 572 के आंकड़े पर पहुंच गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn